
| LA PREDIKANTO 


CAPITRO I 


Vortoj de la Predikanto, filo de Davido, re&o en Jeruzalemo. 
Vantaĵo de vantaĵoj, diris la Predikanto, vantaĵo de vantaĵoj, ĉio 
estas vantaĵo. Kian profiton havas la homo de ĉiuj siaj laboroj, 
kiujn li laboras sub la suno? Generacio foriras kaj generacio venas, 
kaj la tero restas eterne. Leviĝas la suno kaj subiras la suno, kaj 
al sia loko ĝi rapidas, kaj tie ĝi leviĝas. Iras al sudo kaj reiras al 
nordo, turniĝas, turniĝas en sia irado la vento, kaj al siaj rondoj 
revenas la vento. Ĉiuj riveroj iras al la maro, sed la maro ne plen- 
iĝas; al la loko, al kiu la riveroj alfluas, ili alfluas ĉiam denove. 
Ĉiuj vortoj estas malfortaj, ne povas homo ĉion eldiri; ne satiĝas 
la okulo de vidado kaj ne pleniĝas la orelo de aŭdado. Kio estis, 
tio estos, kaj kio estis farata, tio estos farata, kaj ekzistas nenio 
nova sub la suno. Ekzistas io, pri kio oni diras : « Vidu, tio ĉi estas 
nova »; sed ĝi estis jam en la eterna tempo, kiu estis antaŭ ni. Ne 
restis memoro pri la antaŭuloj; kaj ankaŭ pri la posteuloj, kiuj 
estos, ne restos memoro ĉe tiuj, kiuj estos poste. Mi, Predikanto, 
y estis rego super Izraelo en Jeruzalemo. Kaj mi decidis en mia 

koro esplori kaj ekzameni per la sago Cion, kio farigas sub la Cielo: 
tiun ĉi malfacilan okupon Dio donis al la homidoj, por ke ili sin 
turmentu per gi. Mi vidis ćiujn aferojn, kiuj farigas sub la suno, 
h kaj jen, ĉio estas vantaĵo kaj aranĝoj ventaj. Kurbigitan oni ne 

povas rerektigi, kaj mankantan oni ne povas kalkuli. Mi parolis 
kun mia koro tiele : jen mi kreskigis kaj multigis en mi sciencon 
pli ol ¢iuj, kiuj estis antaü mi en Jeruzalemo, kaj mia koro pe- 
netris multon da saĝo kaj scio. Sed kiam mi dediĉis mian koron, 
por ekkoni la saĝecon kaj ekkoni la malsaĝecon kaj sensencecon, 
mi eksciis, ke ankaŭ tio ĉi estas entrepreno venta. Ĉar ĉe multe 
da saĝeco estas multe da koleremeco, kaj, kiu plimultigas siajn 
sciojn, plimultigas siajn dolorojn. 


CAPITRO II 


Mi diris en mia koro : lasu, mi elprovos vin per ĝojo, kaj vi ĝuu 
bonon; sed jen ankaŭ tio ĉi estas vantaĵo. Pri la rido mi diris : ĝi 
estas sensencaĵo! kaj pri la ĝojo : kion ĝi havigas? Mi decidis en 
mia koro plezurigi mian korpon per vino kaj, dum mia koro sin 
gvidas per saĝeco, sekvi ankaŭ malsaĝecon, ĝis mi ekvidos, kio 
estas bona por la homidoj, kion ili povus fari sub la ĉielo en la 
kalkulitaj tagoj de sia vivo. Mi entreprenis grandajn farojn, mi 
konstruis al mi domojn, mi plantis al mi vinberejojn. Mi aranĝis al 
mi ĝardenojn kaj arbaretojn kaj plantis en ili ĉiafruktajn arbojn. 
Mi aranĝis al mi akvujojn, por akvi el ili arbaretojn, kiuj kreskigas 
arbojn. Mi akiris al mi sklavojn kaj sklavinojn, kaj domanojn mi 
havis; ankaŭ da bruto granda kaj malgranda mi havis pli multe, 
ol ĉiuj, kiuj estis antaŭ mi en Jeruzalemo. Mi kolektis al mi ankaŭ 
arĝenton kaj oron kaj juvelojn de reĝoj kaj landoj; mi havigis al 
mi kantistojn kaj kantistinojn kaj plezurojn de homidoj kaj divers- 
ajn belegajn ĉambrojn. Kaj mi pligrandigis kaj plimultigis ĉion 
pli ol ĉiuj, kiuj estis antaŭ mi en Jeruzalemo, kaj mia saĝeco help- 
is min en tio. Kaj ĉion, kion postulis miaj okuloj, mi ne rifuzis 
al ili, mi fortenis mian koron de nenia ĝojo, ĉar mia koro ĝojis pri 
ĉiuj miaj laboroj, kaj tio ĉi estis mia rekompenco por ĉiuj miaj 
laboroj. Kaj mi ekrigardis ĉiujn farojn, kiujn faris miaj manoj, kaj 
ĉiujn laborojn, kiujn mi plenumis, por fari ilin, — kaj jen, ĉio estas 
vantaĵo kaj venta entrepreno, kaj nenia profito estas de ili sub la 
suno. Kaj mi turnis min por rigardi saĝecon kaj malsaĝecon kaj 

sensencecon, ĉar kion povas fari homo post reĝo en komparo kun 
tio, kion tiu jam antaŭ longe faris? Kaj mi vidis, ke havas super- 
econ la saĝeco antaŭ la malsaĝeco, kiel havas superecon lumo 
antaŭ mallumo. La saĝulo havas siajn okulojn en la kapo, kaj la 
malsaĝulo iras en mallumo; sed mi ankaŭ eksciis, ke unu sorto 
atingas ilin ĉiujn. Kaj mi diris en mia koro : ankaŭ min atingos 
tia sama sorto, kiel la malsaĝulon; por kio do mi estis pli saĝa? 
Kaj mi diris en mia koro, ke ankaŭ tio ĉi estas vantaĵo. Ĉar pri la 
saĝulo ne restos memoro eterne tiel same, kiel pri la malsaĝulo; 
en la tempoj estontaj ĉio estos forgesita, kaj ho ve, mortas saĝulo 
egale kiel malsaĝulo. Kaj mi ekmalamis la vivon, ĉar abomenindaj 
estas por mi la faroj, kiuj fariĝas sub la suno, ĉar ĉio estas vant- 
aĵo kaj ventaĵo. Kaj mi ekmalamis ĉiun laboron, kiun mi laboris 
sub la suno, ĉar mi lasos ĝin al homo, kiu estos post mi. Kaj kiu 
scias, ĉu estos saĝa aŭ malsaĝa tiu, kiu ekposedos mian tutan 
laboron, pri kiu mi penis kaj streĉis mian saĝon sub la suno? 
Ankaŭ tio ĉi estas vantaĵo. Kaj mi decidis, ke mia koro atendu 
nenion de la tuta laboro, kiun mi laboris sub la suno. Ĉar ofte oni 
vidas homon, kiu laboras en saĝo, scienco kaj talento, kaj li devas 
fordoni sian akiron al homo, kiu ne laboris por ĝi; tio ĉi ankaŭ 
estas vantaĵo kaj granda malbono. Kaj kio restas al la homo de lia 
tuta laborado kaj de la zorgoj de lia koro, kion li laboras sub la 
suno? Ĉar ĉiuj liaj tagoj estas suferoj kaj liaj okupoj estas maltran- 
kvileco; eĉ en la nokto ne trankviliĝas lia koro; ankaŭ tio ĉi estas 
vantaĵo. Ne ekzistas alia bono por la homo krom manĝi kaj trinki 
kaj igi sian animon ĝui plezuron de sia laborado; ankaŭ pri tio ĉi 
mi vidis, ke ĝi estas de la mano de Dio. Ĉar kiu povas manĝi, kaj 
kiu povas ĝui sen Li? Ĉar al homo, kiu agas bone antaŭ Li, Li 
donas saĝon kaj scion kaj ĝojon, kaj al la pekulo li donas la zorg- 
emecon amasigi kaj kolekti, por poste transdoni al tiu, kiu agas 
bone antaŭ Dio; kaj tio ĉi estas vantaĵo kaj ventaĵo. 

ĈAPITRO III 


Por ĉio estas tempo, kaj horo difinita estas por ĉiu afero sub la 
suno. Estas tempo por naski kaj tempo por morti; estas tempo por 
planti kaj tempo por elŝiri la plantitaĵon. Estas tempo por mort- 
igi kaj tempo por kuraci; estas tempo por detrui kaj tempo por 
konstrui. Estas tempo por plori kaj tempo por ridi; estas tempo 
por ĝemi kaj tempo por salti. Estas tempo por disĵeti ŝtonojn kaj 
tempo por kolekti ŝtonojn; estas tempo por ĉirkaŭbraki kaj tempo 
por foriri de ĉirkaŭbrakado. Eslas tempo por serĉi kaj tempo por 
perdi; estas tempo por konservi kaj tempo por ĵeti. Estas tempo 
por disŝiri kaj tempo por kunkudri; estas tempo por silenti kaj 
tempo por paroli. Estas tempo por ami kaj tempo por malami; 
estas tempo por milito kaj tempo por paco. Kian profiton havas 
faranto de tio, kion li laboras? Mi vidis la penemecon, kiun Dio 
donis al la homidoj, por ke ili turmentiĝu per ĝi. Ĉion Li kreis 
bela siatempe, kaj scion pri la mondo Li enmetis en ilian koron, 
sed tiel, ke homo ne povas kompreni la farojn, kiujn faris Dio, de la 
komenco ĝis la fino. Mi scias, ke ekzistas nenia bono por ili, krom 
ĝoji kaj fari bonon en sia vivo. Kaj se homo manĝas kaj trinkas 
kaj ĝuas bonon de sia tuta laborado, ĝi estas dono de Dio. Mi scias 
ke ĉio, kion faras Dio, restas eterne; al ĝi oni nenion bezonas 
aldoni, kaj de ĝi oni nenion bezonas depreni: kaj Dio faris, ke oni Lin 
timu. Kio fariĝis, tio ekzistas de longe, kaj kio estas fariĝonta, tio 
antaŭ longe jam estis, kaj Dio revokas pasintaĵon. Ankoraŭ mi 


vidis sub la suno : loko de juĝo, kaj tie estas maljusteco; loko de 

vero, kaj tie estas malico. Mi diris en mia koro: piulon kaj mal- 
piulon jugos Dio; ĉar estas tempo por ĉiu afero kaj por ĉio, kio 
fariĝas tie. Mi diris en mia koro : tio ĉi estas por la homidoj, por 
ke Dio ilin elprovu, kaj por ke ili vidu, ke ili estas bruto per si 
mem. Ĉar la sorto de homidoj kaj la sorto de bruto estas sorto 
egala : kiel ĉi tiuj mortas, tiel mortas ankaŭ tiuj, kaj sama spirito 
estas en ĉiuj, kaj supereco de homo kontraŭ bruto ne ekzistas, ĉar 
ĉio estas vantaĵo. Ĉio iras al unu loko : ĉio fariĝis el polvo kaj ĉio 
refariĝos polvo. Kiu scias, ĉu la spirito de homidoj leviĝas supren 
kaj ĉu la spirito de bruto malleviĝas malsupren en la teron? Kaj 
mi ekvidis, ke ekzistas nenio pli bona, ol ke homo ĝuu plezuron 
de siaj faroj, ĉar tia estas lia sorto; ĉar kiu alkondukos lin, por 
vidi, kio estas post li? 

CAPITRO IV 


Kaj mi returnigis kaj mi vidis ¿iujn premojn, kiuj estas farataj 
sub la suno : kaj jen estas larmoj de prematoj, kaj ne ekzistas por ili 
konsolanto; kaj perforteco de la mano de iliaj premantoj, kaj ne 
ekzistas por ili konsolanto. Kaj mi trovis, ke la mortintoj, kiuj 
jam antaŭ longe mortis, estas pli feliĉaj ol la vivantoj, kiuj vivas 
ĝis nun. Kaj pli feliĉa ol ili ambaŭ estas tiu, kiu ĝis nun ne 
ekzistis, kiu ne vidis la malbonajn farojn, kiuj estas farataj sub la 
suno. Mi vidis ankaŭ, ke ĉiu laboro kaj ĉiu akurateco en la faroj 
estas nur konkurado de unu kontraŭ alia, kaj ankaŭ tio ĉi estas 
vantaĵo kaj ventaĵo. Malsaĝulo kunmetas siajn manojn kaj for- 
manĝas sian korpon. Pli bona estas plenmano da trankvilanimeco, 
ol ambaŭmano da penado kaj ventaĵo. Kaj denove mi vidis vant- 
aĵon sub la suno : jen estas solulo kaj neniun alian li havas, nek 
filon nek fraton li havas; kaj tamen ne havas finon lia laborado, kaj 
lia okulo ne povas satiĝi de riĉeco; por kiu do mi laboras kaj sen- 
igas mian animon de ĝuado? Tio ĉi ankaŭ estas vantaĵo kaj malbona 
afero. Pli bone estas al du ol al unu, ĉar ili havas bonan rekom- 
pencon por sia laborado. Ĉar se ili falos, unu levos la alian; sed 
ve al unu, se li falos, kaj se ne estas alia, kiu lin levus. Ankaŭ se 
du kuŝiĝas, estas al ili varme, sed unu — kiel li varmiĝos? Kaj se iu 
montros sin pli forta kontraŭ unu, tiam ambaŭ staros kontraŭ li; eĉ 
fadeno triopigita ne baldaŭ disŝiriĝos. Pli bona estas knabo malriĉa 
sed saĝa, ol reĝo maljuna sed malsaĝa, kiu jam ne povas akiri scion. 
lu el malliberejo eliris kaj fariĝis reĝo, alia por reĝeco naskiĝis kaj 

tamen estas malriĉa. Mi vidis, ke ĉiu vivanto iras sub la suno kun 
infano : ĝi estas la alia, kiu okupos lian lokon. Senfina eslas la 
popolo, kiu estis antaŭ ili, kaj ankaŭ la posteuloj ne ĝojos pri li; 
ankaŭ tio ĉi estas vantaĵo kaj ventaĵo. Gardu vian piedon, kiam vi 
iros en domon de Dio, kaj estu preta pli por aŭskultado, ol por 
oferdonado de malsaĝuloj; ĉar ili ne scias, ke ili agas malbone. 


| 

CAPITRO V 


Ne rapidu kun via buŝo, kaj via koro ne rapidu elparoli vorton 
antaŭ Dio, ĉar Dio estas en la ĉielo, kaj vi estas sur la tero; tial 
malmultaj estu viaj vortoj. Car la songo prezentigas per multe da 
agado, kaj parolo de malsagulo konsistas el multe da vortoj. Kiam 
vi faros promeson al Dio, ne prokrastu ĝin plenumi, ĉar mal- 
agrablaj estas malsaĝuloj; kion vi promesis, tion plenumu. Pli bone 
estas, ke vi ne faru promeson, ol fari promeson kaj ne plenumi. Ne 
permesu al via buŝo pekigi vian korpon, kaj ne diru al la sendito de 
Dio, ke ĝi estas eraro; kial fari, ke Dio koleru pro via parolo, kaj ke 
Li detruu la faron de viaj manoj? Ce multo da sonĝoj kaj vantaĵoj 
estas ankaŭ multe da vortoj; sed vi timu Dion. Se premadon de 
malriĉulo kaj rompadon de justeco kaj honesteco vi vidas en lando, 
ne miru, ĉar pli alta kontrolas pli altan kaj plej altaj ilin kontrolas. 
Kaj superecon en ĉio havas tiu lando, en kiu la reĝo servas al la 
tero. Kiu amas arĝenton, tiu ne satiĝos per arĝento, kaj kiu amas 
riĉecon, al tiu ĝi ne donos utilon; ankaŭ tio ĉi estas vantaĵo. Ju 
pli estas da havo, des pli multaj estas ĝiaj konsumantoj; kaj kian 
profiton havas ĝia mastro krom vidi ĝin per siaj okuloj? Dolĉa 
estas la dormo de laboranto, ĉu li manĝas malmulte aŭ multe; sed 
trosateco ne lasas la riĉulon dormi. Turmentan malbonon mi vidis 
sub la suno : riĉecon konservatan por la malutilo de ĝia propra 
mastro. Kaj pereas tiu ĉi riĉeco en malfavoraj cirkonstancoj; nask- 
iĝas filo, kaj li nenion havas en la mano. Kiel li eliris el la ventro 
de sia patrino, tiel nuda li foriras, kiel li venis, kaj nenion li 

elportas el sia laboro, kion li povus porti en la mano. Kaj tio ĉi 
estas turmenta doloro, ke kiel li venis, tiel li foriras; kian do pro- 
fiton li havas de tio, ke li laboras por la vento? Kaj ĉiujn siajn 
tagojn li konsumis en mallumo, en multe da ekscitiĝo, en malsano 
kaj malagrablaĵoj! Jen, kion mi vidis bonan, ke estas bele manĝi 
kaj trinki kaj ĝui plezurojn de ĉiuj siaj laboroj, kiujn homo laboras 
sub la suno en la malmultaj tagoj de sia vivo, kiujn donis al li Dio; 
ĉar tio estas lia apartenaĵo. Kaj se al iu homo Dio donis riĉecon 
kaj havon kaj donis al li la povon konsumi ilin kaj preni sian parton 
kaj ĝui plezuron de siaj laboroj, — tio ĉi estas dono de Dio. Ĉar 
ne longe li memoros la tagojn de sia vivo, Dio donas al li ĝojon de 
lia koro. 

CAPITRO VI 


Ekzistas malbono, kiun mi vidis sub la suno, kaj granda £i estas 
por la homo : se al iu homo Dio donas riéecon kaj havon kaj 
honoron, kaj al lia animo mankas nenio, kion ajn li dezirus, sed 
Dio ne donas al li la povon konsumi ĝin, nur fremda homo ĝin kon- 
sumas, — tio ĉi estas vantaĵo kaj malfacila doloro. Se iu homo 
naskus cent infanojn kaj vivus multajn jarojn kaj atingus profundan 
aĝon, sed lia animo ne ĝuus sale la havon, kaj eĉ bonan enterigon 
li ne havus, — tiam mi dirus : pli feliĉa ol li estas aborlito. Ĉar 
tiu ĉi vante venis kaj en mallumon foriris, kaj en mallumo kaŝiĝos 
lia nomo. Eĉ la sunon li ne vidis kaj ne konis, — al li estas pli 
trankvile ol al tiu. Kaj se tiu homo vivus du mil jarojn kaj la 
bonon ne ĝuus, ĉu ne al unu loko ĉio iros? Ĉiuj laboroj de homo 
estas por lia buŝo, kaj tamen lia animo ne estas saligebla. Kaj kian 
superecon havas la saĝulo antaŭ malsaĝulo, la inteligenta malriĉ- 
ulo antaŭ aliaj vivaj estaĵoj? Pli bone estas vidi per la okuloj, ol 
imagi en la animo; ankaŭ lio ĉi estas vantaĵo kaj ventaĵo. Kio 
ekzistas, tio de longe havas nomon, kaj oni scias, ke ĝi estas homo, 
kaj ke li ne povas juĝe batali kun liu, kiu estas pli forta ol li. Ĉar 
ekzistas multe da aferoj, kiuj plimultigas la vantaĵon; kian do su- 
perecon havas la homo? Ĉar kiu scias, kio estas bona por la homo 
en la nemullaj tagoj de lia vanta vivo, kiun li pasigas kiel ombro, 
kaj kiu diros al la homo, kio estos post li sub la suno? 


CAPITRO VII 


Pli bona estas bona nomo, ol bona oleo, kaj la tago de la morto 
estas pli bona ol la tago de la naskigo. Pli bone estas iri en domon 
de funebro, ol iri en domon de festenado, ¿ar morto estas la fino 
de Giu homo, kaj la vivanto notos tion €i en sia koro. Pli bona estas 


* plendo ol rido, ĉar ĉe malĝojo de la vizaĝo pliboniĝas la koro. La 


koro de saĝuloj estas en domo de funebro, kaj la koro de malsaĝ- 
uloj en domo de ĝojo. Pli bone estas aŭskulti riproĉon de saĝulo, 
ol aŭskulti kanton de malsaĝuloj. Ĉar simila al la kraketado de 
branĉetaĵo sub poto estas la ridado de la malsaĝuloj, kaj vantaĵo 
ĝi estas. Ĉar perforteco forprenas la saĝon de saĝulo, kaj koron 
malbonigas donaco. La fino de afero estas pli bona ol ĝia komenco; 
pacienculo estas pli bona ol malhumilulo. Ne rapidu koleri en via 
spirito, ĉar koleremeco loĝas en la brusto de malsaĝuloj. Ne diru : 
« Kial la antaŭaj tagoj estis pli bonaj ol la nunaj? » Ĉar ne pro saĝeco 
vi tion ĉi demandus. Pli bona estas saĝeco, ol hereda havo, kaj ĝi 
estas profita al tiuj, kiuj vidas la sunon. Ĉar sub la ŝirmo de 
saĝeco estas tiel same, kiel sub la ŝirmo de argento; sed la super- 
eco de scienco konsistas en tio, ke la saĝeco donas vivon al sia 
posedanto. Rigardu la faron de Dio; ĉar kiu povas rektigi, kion Li 
kurbigis? En la tago de bonstato uzu la bonstaton, kaj en tago de 
malfeliĉo atendu : tion ĉi kaj tion aranĝis Dio, por ke la homo 
nenion komprenu post Li. Ĉion mi vidis en miaj vantaj tagoj : 
okazas, ke virtulo pereas ĉe sia virteco, kaj okazas, ke malvirtulo 
longe vivas ĉe sia malvirteco. Ne estu tro virta kaj ne rezonu tro 

multe : kial vi devas vin konfuzi? Ne malvirtu tro multe, kaj ne 
estu senprudenta : kial vi devas morti ne en via tempo? Done estas, 
se vi tenos vin je unu afero kaj ankaú de alia afero vi ne forprenos 
vian manon; ĉar, kiu timas Dion, penas plaĉi al ĉiuj. La saĝeco 
faras la saĝulon pli forta, ol dek potenculoj en la urbo. Ĉar ne 
ekzistas sur la tero virtulo, kiu farus nur bonon kaj ne pekus. Ne 
ĉiujn vortojn, kiujn oni diras, atentu en via koro, por ke vi ne 
aŭdu vian sklavon malbenanta vin. Ĉar multajn fojojn konsciis via 
koro, ke ankaŭ vi malbenis aliajn. Ĉion tion ĉi mi esploris per mia 
saĝo; mi dirisal mi: « mi akiru saĝon », tamen ĝi estas malproksima 
de mi. Malproksima estas tio, kio estis, kaj profunda, profunda, 
— kiu ĝin komprenos? Mi turnis min kun mia koro, por ekkoni, 
esplori kaj traserĉi saĝecon kaj prudenton kaj ekscii, ke la mal- 
virteco estas malsaĝeco kaj la senscieco estas sensenca. Kaj mi 
trovas, ke pli malbona ol la morto estas la virino, ĉar ĝi estas reto, 
kaj ŝia koro estas kaptilo, ŝiaj manoj estas katenoj; kiu plaĉas al 
Dio, tiu sin savos de ŝi, kaj pekulo estos kaptita de ŝi. Jen, kion mi 
trovis, diris la Predikanto : oni devas kunigi unu fakton kun alia, 
por veni al konkludo. Jen, kion ankoraŭ serĉis mia animo kaj ne 
trovis : viron unu inter mil mi trovis, sed virinon inter ĉiuj mi 
tute ne trovis. Nur tion ĉi mi trovis, ke Dio kreis la homon virtema, 
sed la homoj fordonis sin al multaj artifikoj. 

CAPITRO VIII 


Kiu estas simila al sagulo, kaj kiu komprenas la sencon de la 
aferoj? Sageco de homo lumigas lian vizagon, kaj la maldelikateco 
de lia vizago $angigas. Mi diras : la regan ordonon plenumu, pro 
la juro farita antaú Dio. Ne rapidu foriri de antaú li, kaj ne estu 
persistema en malbona afero; ĉar ĉion, kion li volos, li povos fari. 
Ĉar la vorto de reĝo estas potenca, kaj kiu povas diri al li : « Kion 
vi faras? » Kiu plenumas la ordonon, spertos nenion malbonan; 
tempon kaj manieron de agado scias la koro de saĝulo. Ĉar por 
ĉiu afero estas sia tempo kaj maniero; kaj granda estas por la 
homo la malbono de tio, ke li ne scias, kio estos; ĉar kiu diros al 
li, kiel estos? Neniu homo povas regi la venton kaj reteni la venton, 
neniu povas regi la tagon de la morto; ne ekzistas forpermeso en 
la milito, kaj malvirteco ne savas sian faranton. Ĉion tion ĉi mi 
vidis, kaj mi atentis ĉiun aferon, kiu estas farata sub la suno, kaj 
tiun tempon, en kiu homo regas homon al lia malbono. Kaj ankaŭ 
mi vidis, ke oni enterigis malvirtulojn, kiuj venadis kaj eliradis el 
la sankta loko, kaj kiuj estis forgesitaj en la urbo, kie ili tiel agis; 
kaj tio ĉi ankaŭ estas vantaĵo. Ĉar ne baldaŭ estas farata juĝo kon- 
traŭ malbonaj faroj, tial plene kuraĝas la koro de homidoj fari mal- 
bonon. Kvankam pekulo faras malbonon cent fojojn, kaj Dio estas 
pacienca al li, tamen mi scias, ke estos bone al tiuj, kiuj timas 
Dion, kiuj respektas Lin. Kaj ne estos bone al malvirtulo, kaj ne 
tenos sin longe, simile al ombro, tiu, kiu ne timas Dion. Ekzistas 
vantaĵo, kiu fariĝas sur la tero : ekzistas virtuloj, al kiuj fariĝal 

tio sama, kio farigas al malvirtuloj; kaj ekzistas malvirtuloj, al 
kiuj farigas tio sama, kio al la virtuloj; kaj mi diris al mi, ke 
ankaŭ tio ĉi estas vantaĵo. Kaj mi eklaúdis la gajecon, ĉar ne 
ekzistas io pli bona por homo sub la suno, ol manĝi, trinki kaj 
gaji, kaj tio ĉi akompanas lin en liaj laboroj en la tagoj de lia vivo, 
kiujn donis al li Dio sub la suno. Kiam mi direktis mian koron, 
por ekkoni saĝecon kaj ĉirkaŭrigardi la aferojn, kiuj estas farataj 
surla tero tiamaniere, ke nek tage nek nokte homo vidas dormon 
sur siaj okuloj; kaj kiam mi rigardis ĉiujn farojn de Dio, — tiam 
mi trovis, ke homo ne povas kompreni la aferojn, kiuj fariĝas sub 
la suno; kiom ajn la homo penus esplori, li ne komprenos; kaj se 
eĉ saĝulo diras, ke li scias, li tamen ne povas kompreni. 


CAPITRO IX 


Al ĉio ĉi tio mi direktis mian koron, por esplori ĉion ĉi tion, ke 
la virtuloj kaj saĝuloj kaj iliaj faroj estas en la mano de Dio; kaj 
nek amon nek malamon scias la homo kaj nenion, kio lin atendas. 
Al ĉiuj estas la sama sorto, al la virtulo kaj al la malvirtulo, al la 
bona kaj pura kaj al la malpura, al la oferfaranto kaj al tiu, kiu 
ne oferfaras, alla bonulo kaj al la pekulo, al la ĵuranto kaj al tiu, 
kiu timas ĵuron. Tio ĉi estas malbona en ĉio, kio fariĝas sub la 
suno, ke la sama sorto ekzistas por ĉiuj, kaj la koro de la hom- 
idoj estas plena de malbono, kaj sensencaĵo estas en ilia koro dum 
ilia vivado, kaj poste ili transiras al la mortintoj. Ĉar kiu troviĝas 
inter la vivuloj, tiu havas ankoraŭ esperon, ĉar eĉ al hundo 
vivanta estas pli bone, ol al leono mortinta. Ĉar la vivantoj scias, 
ke ili mortos, kaj la mortintoj scias nenion, kaj por ili jam ne 
ekzistas rekompenco, ĉar la memoro pri ili estas forgesita. Kaj ilia 
amo, kaj ilia malamo, kaj ilia ĵaluzo jam de longe malaperis, kaj 
jam por neniam ili havas partoprenon en io, kio fariĝas sub la 
suno. Iru, manĝu gaje vian panon, kaj trinku kun gaja koro vian 
vinon, se Dio favoris viajn aferojn. En ĉiu tempo viaj vestoj estu 
blankaj, kaj oleo ne manku sur via kapo. Ĝuu la vivon kun la edzino, 
kiun vi amas en la tempo de via tuta vanta vivo, kaj kiun Dio donis 
al vi por ĉiuj viaj vantaj tagoj; ĉar tio ĉi estas via apartenaĵo en 
via vivo kaj en viaj laboroj, kiujn vi laboris sub la suno. Ĉion, kion 
via mano povas fari, faru laŭ viaj fortoj; ĉar ekzistas nek faro, nek 
kalkulo, nek scio, nek saĝo en la tombo, kien vi iros. Aliflanke mi 

vidis sub la suno, ke ne de la rapiduloj dependas la kuro, ne de 
la fortuloj dependas la milito, kaj ne la saguloj havas panon, kaj 
ne la talentuloj havas riéecon, kaj ne la kompetentuloj trovas 
aprobon; nur de la tempo kaj okazo ili ĉiuj dependas. Car eĉ ne 
scias la homo sian sorton; kiel fiŝoj, kaptitaj en pereigan relon, kaj 


kiel birdoj, implikiĝintaj en kaptilon, tiel kaptiĝas la homoj en 


tempo malbona, kiam ĝi atakas ilin neatendite. Ankaŭ jenan saĝ- 
aĵon mi vidis sub la suno, kaj ĝi ŝajnis al mi granda. Urbo mal- 
granda kaj malmulte da homoj ĝi havas; venis al ĝi granda reĝo kaj 
sieĝis ĝin kaj konstruis ĉirkaŭ ĝi grandajn sieĝajn fortikaĵojn. Sed 
troviĝis en ĝi homo malriĉa sed saĝa, kaj li savis la urbon per sia 
saĝeco; tamen neniu rememoris tiun malriĉan homon. Kaj mi 
diris : pli bona estas saĝo ol forto, tamen la saĝo de malriĉulo 
estas malrespektala, kaj liaj vortoj ne estas aŭdataj. La vortoj de 
saĝuloj, trankvile aŭskultitaj, estas pli bonaj ol la kriado de reganto 
super malsaĝuloj. Pli bona estas saĝo, ol militaj instrumentoj, kaj 
unu pekulo pereigas multe da bono. 


CAPITRO X 


Venenaj muŝoj malbonigas kaj fermentigas bonodoran oleon; 
pli kara ol saĝo kaj honoro ofte estas malgranda malsaĝaĵo. La 
koro de saĝulo estas ĉe lia dekstra flanko, kaj la koro de malsaĝulo 
ĉe lia maldekstra. Kaj eĉ en la vojo, laŭ kiu iras malsaĝulo, mank- 
as al li saĝo, kaj al ĉiu li diras, ke li estas malsaĝulo. Se atakos 
vin kolero de reganto, ne forlasu vian lokon, ĉar humileco par- 
donigas eĉ grandajn krimojn, Ekzistas malbono, kiun mi vidis sub 
la suno, — ĝi estas kvazaŭ eraro, venanta de la reganto : senscieco 
estas metata tre alte, kaj la riĉuloj sidas malalte. Mi vidis sklavojn 
sur ĉevaloj kaj princojn, irantajn piede, kiel sklavoj. Kiu fosas 
kavon, tiu falos en ĝin, kaj kiu detruas muron, tiun mordos serpento. 
Kiu transmovas ŝtonojn, faras al si difekton per streĉo, kaj kiu 
hakas lignon, sin vundas per ĝi. Se malakriĝis la hakilo, kaj oni ne 
akrigas la tranĉan flankon, -eni devas streĉi la fortojn, kaj la ĉefaĵo 
estas prepari ĉion saĝe. Se mordis la serpento sen kuracparolo, 
tiam ne utilas jam kuracparolanto. Vortoj el buŝo de saĝulo estas 
agrablaj, kaj la buŝo de malsaĝulo lin mem pereigas. La komenco 
de la parolo de lia buŝo estas malsaĝaĵo, kaj la fino de lia parolo 
estas abomeninda sensencaĵo. Malsaĝulo multe parolas, kvankam 
homo ne scias, kio estos, kaj kio estos post li, — kiu tion ĉi diros 
al li? Penado de malsaĝuloj lacigas tiun, kiu ne scias eĉ la vojon 
alla urbo. Ve al vi, lando, se via reĝo estas infano kaj viaj princoj 
manĝas frue. Feliĉa vi estas, lando, se via reĝo estas de nobla 
deveno kaj viaj princoj manĝas en ĝusta tempo, por fortiĝi, ne por 

festeni. De mallahoremeco falos la plafono, kaj, se oni mallevas la 
manojn, tramalsekigas la domo. Por plezuro oni aran£as festenojn, 
kaj vino gajigas la vivon, kaj arĝento respondas por ĉio. Eĉ en viaj 
pensoj ne malbenu la reĝon, kaj en via dormoĉambro ne malbenu 
riĉulon; ĉar birdo ĉiela transportos vian voĉon, kaj flugila estaĵo 
eldiros vian parolon. 


CAPITRO XI 


Sendu vian panon sur akvon, ¿ar post longa tempo vi gin retrov- 
os. Donu parton al sep kaj eĉ al ok, ĉar vi ne scias, ĉu ne estos 
malfeliéo sur la tero. Kiam la nuboj plenigos, ili ver$os pluvon sur 
la teron, kaj se falos arbo suden aú norden, gi tie restos, kien gi 
falis. Kiu observas la venton, tiu ne semos, kaj kiu rigardas la 
nubojn, tiu ne rikoltos. Kiel vi ne scias, kian vojon iros la vento, kaj 
kiel formigas la ostoj en la ventro de gravedulino, tiel vi ne povas 
scii la faron de Dio, kiu ĉion faras. Matene semu vian semon, kaj 
vespere via mano ne ripozu, ĉar vi ne scias, ĉu tio aŭ alio estos 
pli gusta, aŭ ambaŭ egale estas bonaj. Agrabla estas la lumo, kaj 
bone estas al la okuloj vidi la sunon. Se eĉ multajn jarojn homo 
vivus, li ĝoju en ili ĉiuj, kaj li memoru pri la tagoj mallumaj, ĉar 
estos multe da ili; ĉio, kio venos, estas vantaĵo. Ĝoju, junulo, en 
via infaneco, kaj via koro ĝuu plezuron en la tagoj de via juneco, 
kaj iru, kien kondukas vin via koro, kaj kien rigardas viaj okuloj; 
sed sciu, ke pri ĉio ĉi tio Dio venigos vin al juĝo. Forpelu malĝojon 
de via koro, kaj forigu malagrablaĵon de via korpo, ĉar la infaneco 
kaj juneco estas vantaĵo. 


CAPITRO XII 


Kaj memoru vian Kreinton en la tagoj de via juneco, dum ne 
venis ankoraü la tagoj de malbono kal ne venis la jaroj, pri kiuj 
vi diros: « mi ne havas plezuron de ili »; dum ne mallumigis la 
suno, la lumo, la luno kaj la steloj, kajne revenis nuboj post la 
pluvo. Kiam ektremos la gardantoj de la domo kaj malfortigos la 
militantoj, kaj ĉesos mueli la muelantoj, ĉar estos malmulte da ili, 
kaj senvidiĝos la rigardantoj tra la fenestroj; kaj fermitaj estos la 
pordoj al la strato, kiam eksilentos la sonado de la muelŝtono; kaj 
homo leviĝados laŭ la krio de birdo, kaj mallaŭtiĝos la sonoj de 
kantoj; kaj altaĵojn ili ektimos, kaj sur la vojo aperos teruroj, kaj 
ekfloros la migdalarbo kaj peziĝos la grilo, kaj malaperos deziro : 
tiam homo foriros en sian eternan domon, kaj sur la strato marŝos 
plorantoj; ĝis disŝiriĝos la arĝenta ĉeneto, rompiĝos la ora lamp- 
eto, rompiĝos la kruĉo ĉe la fonto kaj falos la rado en la puton. 
Kaj la polvo refariĝos tero, kiel ĝi estis, kaj la spirito reiros al Dio, 
kiu ĝin donis. Vanto de vantaĵoj diris la Predikanto, ĉio estas vant- 
aĵo. Krom tio, ke la Predikanto estis saĝulo, li ankoraŭ instruis 
scion al la popolo; li ĉion pesis, esploris kaj verkis multe da sen- 
tencoj. Penis la Predikanto trovi agrablajn parolojn, kaj li skribis 
ĝuste vortojn de vero. La paroloj de saĝuloj estas kiel akraj pintoj, 
kaj kiel enbatitaj najloj estas la vortoj de publikaj parolistoj ; ili 

estas donitaj de unu paśtisto. Kaj krom tio, mia filo, axceptu mian 

instruon, ke se oni volus verki multajn librojn, ne estus fino, kaj 

multe legi lacigas la korpon. Ni aŭskultu la finon de ĉio : timu Dion 

kaj plenumu Liajn ordonojn, ĉar tio ĉi estas ĉio por la homo. Ĉar 

ĉiun faron Dio venigos al juĝo, eĉ ĉion kaŝitan, ĉu ĝi estas bona 
| aü malbona. 

